
Tisztelt Képviselő-testület!
Az Országgyűlés 2011. decemberében elfogadta a nemzetiségek jogairól szóló 2011. évi CLXXIX. törvényt, mely törvény 80. §-a részletesen rendelkezik a helyi önkormányzat és a helyi nemzetiségi önkormányzat együttműködésének rendszeréről. 
A képviselő-testület 2012. május 31-én megtartott testületi ülésén elfogadta az Együttműködési Megállapodást. Ugyanezen törvény kimondja, hogy a megkötött Együttműködési Megállapodást minden évben felül kell vizsgálni.
A felülvizsgálat során megállapítást nyert, hogy a megállapodások módosítására van szükség, illetve új Megállapodások elkészítése lenne a célszerűbb. 
Javasolom, hogy jelen előterjesztés mellékletét képező Együttműködési Megállapodások – a Mórágyi Német Nemzetiségi Önkormányzattal, valamint a Mórágyi Roma Nemzetiségi Önkormányzattal kötendőek - kerüljenek elfogadásra. 
Kérem a Tisztelt Képviselő-testületet, tárgyalja meg az előterjesztést és fogadja el a határozati javaslatokat!

Határozati javaslatok:
/2013. (  ) Képviselő-testületi határozat

a Mórágyi Német Nemzetiségi Önkormányzattal kötendő Együttműködési Megállapodásáról
Mórágy Község Önkormányzatának Képviselő-testülete a Mórágyi Német Nemzetiségi Önkormányzattal kötendő Együttműködési Megállapodást az előterjesztés mellékletében foglaltak szerint hagyja jóvá.
A Képviselő-testület felhatalmazza a polgármestert – a Német Nemzetiségi Önkormányzat által is jóváhagyott -  az Együttműködési Megállapodás aláírására. 

Határidő: 2013. november 30.
Felelős: Glöckner Henrik polgármester

/2013. (  ) Képviselő-testületi határozat

a Mórágyi Roma Nemzetiségi Önkormányzattal kötendő Együttműködési Megállapodásáról

Mórágy Község Önkormányzatának Képviselő-testülete a Mórágyi Roma Nemzetiségi Önkormányzattal kötendő Együttműködési Megállapodást az előterjesztés mellékletében foglaltak szerint hagyja jóvá.

A Képviselő-testület felhatalmazza a polgármestert – a Roma Nemzetiségi Önkormányzat által is jóváhagyott - az Együttműködési Megállapodás aláírására. 

Határidő: 2013. november 30.
Felelős: Glöckner Henrik polgármester

Mórágy, 2013. október 21.
Glöckner Henrik sk.

polgármester

